আকাশবাণীর সামনে দিয়ে ট্যাক্সি গিয়ে থামল হাই কোর্টের কাছে। জয়দীপ নামল সেখানে। সে সোজা একটি ব্যাংকের দিকে হাঁটছে। পিছু নিল সমরেশও। হাই কোর্টের ঠিক পাশেই বিশাল বড় বিল্ডিং, সারাদিন অনেক মানুষের আনাগোনা। ব্যাংকের ভিতরে ও বাইরে অসংখ্য মানুষ নিজের কাজে ঘুরে বেড়াচ্ছে। জয়দীপ মিশে গেল সেই ভিড়ে। সমরেশ ভিতরে ঢুকল বটে কিন্তু কোন ফ্লোরে ছেলেটা গেল তা বুঝতে পারল না। বাইরে বেরিয়ে এসে মেজো দারোগাবাবুকে একটা ফোন করল।